PRECHA แรงในรอบเกือบ 2 เดือน หลังเทคนิคแจ่ม-กระแสดอกเบี้ยต่ำหนุน
PRECHA แรงในรอบเกือบ 2 เดือน หลังเทคนิคแจ่ม-กระแสดอกเบี้ยต่ำหนุน
21 เม.ย. 2558

ผู้สื่อข่าวรายงานว่า บริษัท ปรีชากรุ๊ป จำกัด (มหาชน) หรือ PRECHA ณ เวลา15.25 น. อยู่ที่ระดับ 3.88 บาท บวก 0.74 บาท หรือ 23.57% มูลค่าซื้อขาย 367.81 ล้านบาท ราคาหุ้นพุ่งแรงในรอบเกือบ 2 เดือน โดยเทียบจากหุ้นขึ้นไปทดสอบระดับ 4.02 บาท เมื่อวันที่ 3 ก.พ. 58

บล.คันทรี่ กรุ๊ป ระบุในบทวิเคราะห์วันนี้ (21 เม.ย.) ว่า PRECHA น่าเก็งกำไรอย่างมาก กราฟสวยวันนี้ โดยทรงของกราฟนั้นแอบฟอร์มตัวเป็น W-shape เต็มตัว ขณะที่ RSI นั้นเกิด Buy signal แบบแข็งแกร่งอีกด้วย
หุ้นตัวนี้ไม่มีอะไรต้องพูดถึงปัจจัยพื้นฐาน แต่เป็นหุ้นเล็กที่มีขนาดสินทรัพย์เพียง 560 ล้านบาท และเต็มไปด้วยกลิ่นอายของกระแส back door เข้ามาเกี่ยวข้องเป็นระลอกระลอก เพราะความเป็นหุ้นเล็กทุนน้อยจึงไม่พ้นเรื่องนี้ และหากสังเกตเมื่อวานหุ้นอสังหาเล็กมาได้รับความสนใจ ได้กระแสดอกเบี้ยต่ำเข้ามาเกี่ยวข้อง ขณะที่ PRECHA ก็เข้าจังหวะของตลาดแบบนี้ด้วย